10.4.2014 Jurnalul Oficial al Uniunii Europene L 107/59 DECIZII DECIZIA DE PUNERE ÎN APLICARE A CONSILIULUI din 18 februarie 2014 de aprobare a actualizării programului de ajustare macroeconomică al Portugaliei (2014/196JUE) CONSILIUL UNIUNII EUROPENE, având în vedere Tratatul privind funcţionarea Uniunii Europene, având în vedere Regulamentul (UE) nr. 472/2013 al Parlamentului European și al Consiliului din 21 mai 2013 privind consolidarea supravegherii economice și bugetare a statelor membre din zona euro care întâmpină sau care sunt amenin- țate de dificultăți grave în ceea ce priveşte stabilitatea lor financiară (!), în special articolul 7 alineatul (5), având în vedere propunerea Comisiei Europene, întrucât: (1) Regulamentul (UE) nr. 472/2013 se aplică statelor membre care, la momentul intrării sale în vigoare, beneficiază deja de asistență financiară, inclusiv prin Mecanismul european de stabilizare financiară (MESE) şi/sau Fondul european de stabilitate financiară (FESF). (2) Regulamentul (UE) nr. 472/2013 prevede norme pentru aprobarea programelor de ajustare macroeconomică ale statelor membre care beneficiază de o astfel de asistență financiară, a căror aplicare trebuie să fie coroborată cu Regulamentul (UE) nr. 407/2010 al Consiliului (?) de instituire a MESF atunci când statul membru în cauză bene- ficiază de asistență din partea MESF şi din alte surse. (3) Portugalia beneficiază de asistență financiară atât din partea MESF, prin Decizia de punere în aplicare 2011/344/UE (), cât și din partea FESF. (4) Din motive de coerență, actualizarea programului de ajustare macroeconomică al Portugaliei în temeiul Regula- mentului (UE) nr. 472/2013 ar trebui să se aprobe cu trimitere la dispozițiile pertinente din Decizia de punere în aplicare 2011/344JUE. (5)  În conformitate cu articolul 3 alineatul (10) din Decizia de punere în aplicare 2011/344/UE, Comisia a efectuat, împreună cu Fondul Monetar Internaţional şi în colaborare cu Banca Centrală Europeană, cea de a zecea evaluare a progreselor înregistrate de autoritățile portugheze la punerea în aplicare a măsurilor convenite în cadrul progra- mului de ajustare macroeconomică, precum şi a eficacității şi a impactului social și economic al acestor măsuri. Ca urmare a acestei evaluări, trebuie aduse unele modificări programului de ajustare macroeconomică existent. (6)  Modificările respective sunt prevăzute în dispozițiile pertinente din Decizia de punere în aplicare 2011/344/UE, astfel cum a fost modificată prin Decizia de punere în aplicare 2014/197/UE a Consiliului din 18 februarie 2014 de modificare a Deciziei de punere în aplicare 2011/344/UE privind acordarea de asistență financiară din partea Uniunii pentru Portugalia (), () JOL140,27.5.2013, p.1. () Regulamentul (UE) nr. 407/2010 al Consiliului din 11 mai 2010 de instituire a unui mecanism european de stabilizare financiară OL118,12.5.2010,p.1). () Decizia de punere în aplicare 2011/344/UE a Consiliului din 17 mai 2011 privind acordarea de asistență financiară din partea Uniunii pentru Portugalia JO L 159, 17.6.2011, p. 88). () A se vedea pagina 61 din prezentul Jurnal Oficial.